section_heading: Svojstva
paragraph_text: M30 se nalazi na udaljenosti od 26.000 svj. godina i proteže se na 90 svj. godine. Njegove prividne dimenzije su 12'. Veoma je gust, pripada u skupove klase V po gustoći. Najsjajnije zvijezde u skupu su magnitude +12,1, zvijezde vodoravne grane imaju prividan sjaj od magnitude +15. U skupu je otkriveno malo promjenjivih zvijezda, tek 12. Skup nam se približava brzinom od 182 km/s.